Facebook 3-chorakda 2 milliard dollar daromad ko‘rdi

The Verge nashrining xabar berishicha, dunyodagi eng ommabop ijtimoiy tarmoq bo‘lmish Facebook’ning 2013-yil uchinchi choragidagi daromadi 60 foizga o‘sib, 2 milliard dollarga yetdi.

 Foto © olorisupergal.com/
Facebook rahbariyatining ta’kidlashicha so‘nggi uch oy ichida kompaniya 425 million dollar miqdorida sof foyda olishga muvaffaq bo‘lgan. Shu tariqa, har bir oddiy aksiyadan olingan sof daromad 0,17 dollarni tashkil etdi.
2012-yil 3-choragi bilan taqqoslaydigan bo‘lsak, o‘sha paytda kompaniya 59 million ziyon ko‘rgani haqida hisob bergan edi. Har bir aksiyaga to‘g‘ri keladigan ziyon 0,2 dollardan iborat edi.
2013-yilning ikkinchi kvartalida  olingan sof daromad esa 333 million dollarni tashkil etgan edi.